runetrust/blame-folketinget-dk huggingface dataset:
Signe Munk (SF), 2023-03-29:
Men vi er enige om, at problemerne er der nu, og før valget mente Moderaterne jo faktisk, at løn var en vigtig del af svaret.
Man lovede vælgerne, at man ville afsætte 1,6 mia. kr. til at hæve lønnen.
Det er jo ikke den virkelighed, vi ser nu.
Den akutpakke, der er lagt frem, er milevidt fra det, Moderaterne lovede før valget.
Så jeg skal bare høre, hvordan Moderaterne kan stille sig tilfreds med, at man leverer så lidt på lønspørgsmålet, når man jo mente før valget, at det var vigtigt.
Henrik Frandsen (M), 2023-03-29:
Vi deler fuldstændig analysen af sundhedsvæsenet.
Det er en akut situation, vi står i; vi står med nogle meget voldsomme udfordringer.
Det er også derfor, man har valgt ikke at afvente Sundhedsstrukturkommissionen, men at igangsætte en akutplan med det samme for netop at håndtere nogle af de udfordringer, der er.
Og jeg vil ikke foregribe resultatet af Sundhedsstrukturkommissionens arbejde og sige, at det ene redskab er vigtigere end det andet.
Der tænker jeg, at vi skal have respekten for de meget, meget dygtige og kompetente folk, der arbejder der.
Så hvorvidt der skal mere eller mindre løn til, kan jeg ikke svare på her, men hvis jeg sådan skal komme med min egen umiddelbare holdning til det, er det langt hen ad vejen et spørgsmål om, at den måde, arbejdet er tilrettelagt på, og den måde, man arbejder på, er en del af problemet, men om det er hele problemet, synes jeg at vi skal afvente Sundhedsstrukturkommissionens svar på.
Signe Munk (SF), 2023-03-29:
I forhold til Sundhedsstrukturkommissionen er der et eller andet helt besynderligt over, at mens vi mangler sygeplejersker i hobetal, så giver den her regering mere arbejde til djøf'erne.
Og jeg siger det med en dyb alvor; jeg er selv uddannet sygeplejerske, og jeg tror sådan set ikke, at man behøver at have været i det danske sundhedsvæsen for at kunne se, hvor hårdt presset det er.
Vi er jo der, hvor presset, vil jeg sige med mine ord, rammer hjertet af sundhedsvæsenet.
Vi har akutafdelinger, bl.a. i Gødstrup, hvor ambulancer holder i kø.
Der har i den seneste uge været, synes jeg, hjerteskærende beretninger om mennesker med tarmkræft, som ikke har fået rettidig behandling.
Man må sige, at sundhedsvæsenet står, vil jeg mene, et kritisk sted, og noget af det, man ikke har prøvet, er jo at levere svar på det med bedre løn, så jeg vil høre, om ordføreren mener, at det er en del af løsningen.
Henrik Frandsen (M), 2023-03-29:
Jamen jeg må minde om, at det er en akutpakke, der er sat i værk, som gælder i et år, frem til at Sundhedsstrukturkommissionen kommer med sine anbefalinger.
Og der vil jeg i hvert fald meget gerne have – og det er jeg meget stor tilhænger af – at når man igangsætter et kommissionsarbejde, så afventer man også resultatet af det, og når det så ligger klar, har vi jo en hel værktøjskasse, vi kan gribe ned i.
Nej, men det er også derfor, jeg har stor tiltro til den screening, der foregår lige nu.
For jeg har meget stor respekt for embedsmænd, og de embedsmænd, der arbejder med det, er jeg sikker på inddrager alle relevante hensyn i den screening, og hvis det ender med, at det er et af de steder der, så må vi arbejde videre ud fra det.
Men altså, der er ikke sat mærkat på endnu – det vil jeg meget gerne sige – og det er den screening, der afgør det.
Pernille Vermund (NB), 2023-03-29:
Jeg tror ikke, man behøver mange undersøgelser for at finde ud af, at det er en rigtig dårlig idé at ødelægge et stykke UNESCO-verdensarv; et område med utallige fuglearter; et område, som er et helt unikt landskab i Danmark.
Det vil man industrialisere, eller man overvejer at industrialisere det.
Det er jo skrupskørt.
Jeg er fuldstændig med på den grønne omstilling.
Og skal der være vindmøller?
Fint – så længe de står steder, hvor de ikke skæmmer naturen og landskabet og generer mennesker i øvrigt.
Men helt ærligt – det der er da en gennemdårlig idé.
Jeg kan simpelt hen ikke forstå, at man kan få den tanke overhovedet.
Henrik Frandsen (M), 2023-03-29:
Vi producerer rigtig mange vindmøller; vi udskiber rigtig mange vindmøller fra Danmark.
Vindmøller er væsentlige for erhvervsudviklingen i Danmark; vi tjener rigtig mange penge på det.
Derfor er det også vigtigt, at vi får lavet rammerne omkring f.eks. testvindmøllecentre.
Når det er så markante bygningsværker, er det jo ikke lige meget, hvor man placerer dem.
Derfor er det også vigtigt, at den screening, der er i gang lige nu, som omfatter seks områder i landet – jeg ved, der er tre nede i Vadehavsområdet, og så er der tre oppe i Nordjylland ved bl.a. Jammerbugt Kommune – screener for alt.
Inden resultatet omkring det er klar, synes jeg det er svært at forholde sig til det ene eller det andet.
For det kan sagtens være, at den screening frigiver, at det ikke bliver nede i Vadehavsområdet – som jo, korrekt, er min baghave – de kommer til at stå.
Pernille Vermund (NB), 2023-03-29:
Tak for ordet.
Jeg vil gerne følge op på den debat, der var mellem ordføreren og fru Samira Nawa, for hvor fru Samira Nawa jo kalder på handling og på økonomi til handling, er der nogle områder, når vi taler klima, og særlig i konflikten mellem klimaet og vores miljø og natur, hvor jeg og Nye Borgerlige frygter, at det går for stærkt.
Jeg er med på, at der er meget, der ikke er sket, som kunne være sket.
Men jeg tror, ordføreren ved, hvad jeg vil frem til nu: Det handler om testvindmøller – 450 m høje kæmpevindmøller, som man overvejer at opsætte i Vadehavet.
Og jeg ved, at ordføreren er ordfører for et parti, hvor man jo i den grad er gået til valg på, at nu skal det ikke bare være klimasnak, nu skal det være klimahandling.
Derfor er jeg også dybt bekymret for, at ordføreren og ordførerens parti vil skride til handling på bekostning af vores natur og vores miljø.
Jeg ved, at ordføreren kender til sagen, og at det er i ordførerens, jeg skulle til at sige baghave.
Så jeg kunne godt tænke mig at høre ordførerens tanker om 450 m høje kæmpevindmøller i Vadehavet.
Henrik Frandsen (M), 2023-03-29:
Nej, men jeg synes ikke, jeg vil være med til at, hvad skal man sige, tale NEKST ned.
Jeg synes faktisk, NEKST er et fantastisk initiativ, som jo kan være med til, at der lige præcis bliver investeret fra erhvervslivets side, udviklere, og hvem der ellers skal gøre det, i den grønne omstilling.
Og det er jo det, der er væsentligt – at vi får skabt rammerne.
Så er det rigtigt, at det er embedsmænd, der skal arbejde med det.
Ja, men det er også, fordi det her bare ikke er nemt.
Man arbejder jo mange gange i naturbeskyttede områder, man arbejder i havområder, man arbejder steder, hvor tingene er svære – der er naboer, der er lovgivning; der er rigtig mange ting, der skal håndteres.
Så jeg er faktisk meget begejstret for de 20 mio. kr., der er sat af til NEKST.
Carl Valentin (SF), 2023-03-29:
Da Socialdemokratiets ordfører var på talerstolen før, forklarede han, hvordan regeringens skæve skattepolitik skyldes, at Socialdemokratiet ligesom har bøjet sig mod de andre partier i regeringen og har været nødt til at gå lidt på kompromis og komme med nogle indrømmelser.
Og jeg synes, det her med, hvordan forskellige partier i regeringen bøjer sig mod hinanden, er ret interessant.
Nu er Moderaterne jo gået til valg på mere klimahandling og talte faktisk relativt meget om klimaet i valgkampen.
Derfor vil jeg bare høre, om det, at der ikke er nogen nye penge til klimainitiativer i den her finanslov, er en konsekvens af, at Moderaterne har bøjet sig mod Socialdemokratiet og Venstre, som ikke har ønsket nye penge til det her område.
Henrik Frandsen (M), 2023-03-29:
Jeg tror ikke, det tilkommer mig at stå og allerede nu begynde at dele penge ud til kommunerne i økonomiforhandlingerne.
Det tror jeg nok vi lige skal lade de forhandlinger, der pågår, afgøre.
Men det er klart, at kommunerne kommer med nogle ønsker.
Finansministeren har nogle muligheder.
Og så skal de ender jo nå sammen, når man på et eller andet tidspunkt kommer ud ad døren og præsenterer en aftale.
Jeg tænker, at de forhandlinger skal have lov at pågå.
Reza Javid (EL), 2023-03-29:
Kommunerne står allerede med problemerne, kan man sige.
Men skal jeg forstå på ordførerens udtalelser her, at Moderaterne stiller sig positivt, i forhold til at man i den kommende økonomiaftale ser positivt på, at kommunerne bliver kompenseret for inflationsudgifterne?
Susie Jessen (DD), 2023-03-29:
Hr. Henrik Frandsen ved jo, at der på tidligere finanslove har været afsat penge til udflytning af statslige arbejdspladser, og jeg ved også, at ordføreren som borgmester var kraftig fortaler for udflytning af flere statslige arbejdspladser, fordi vi jo godt kan blive enige om, hvor vigtigt det er for lokalområder at få det her sat i gang.
Derfor kunne jeg egentlig godt tænke mig at høre, hvordan det kan være, at man i en tid, hvor vi ser, at statslige arbejdspladser primært bliver oprettet i storbyerne, og alt det her er blevet sat på standby, ikke har foretaget en prioritering i det her finanslovsforslag med hensyn til at få udflyttet nogle flere statslige arbejdspladser, f.eks. ned til i Sønderjylland, hvor ordføreren kommer fra.
Henrik Frandsen (M), 2023-03-29:
Jeg er meget, meget enig i, at inflationen – det er jo det, der også ligger i spørgsmålet – er meget skadelig for mange områder i vores samfund, også for den kommunale økonomi.
Det er den også for borgerne i Danmark.
Vi bliver alle sammen fattigere af det.
Det er sådan, at økonomien ude i kommunerne bliver aftalt en gang om året.
Det gør den i forbindelse med økonomiforhandlingerne, som man er i gang med at rulle ud.
Man plejer at komme med en aftale på det kommunale område lige inden sommerferien, så man kan gå på sommerferie på det ude i kommunerne.
Det glædede vi os meget over, dengang jeg var borgmester; så havde man det at tygge på hen over sommerferien.
Så det er dér, kommunerne skal bringe det her med ind til finansministeren.
Reza Javid (EL), 2023-03-29:
Mange tak.
Vi har som bekendt både haft og har stadig væk inflation i Danmark.
Så jeg kunne godt tænke mig at høre ordføreren i forhold til de ekstra udgifter, som kommunerne har fået.
Hvad er begrundelsen for og årsagen til, at man ikke kompenserer kommunerne for de ekstra udgifter, de har på grund af inflation?
Det kunne man have undgået, hvis man havde kompenseret dem for udgifterne.
Henrik Frandsen (M), 2023-03-29:
Nej, det vil jeg ikke stå og svare på her på stående fod.
Jeg tænker, at man lige skal dykke lidt mere ned i, om det er relevant lige på nuværende tidspunkt.
Men derfor synes jeg stadig væk, at det er helt relevant, at Danmarksdemokraterne tager det med i de kommende finanslovsforhandlinger.
Susie Jessen (DD), 2023-03-29:
Vi ved jo også, at Venstre før valget har arbejdet kraftigt på at få etableret deres landdistriktsudspil, og at de ville have oprettet 5.000 statslige arbejdspladser; det lovede de før valget.
Så det er meget interessant, og vi i Danmarksdemokraterne er meget interesseret i mere udflytning af statslige arbejdspladser, så jeg vil høre, om Moderaterne i den her valgperiode vil være med til sammen med Danmarksdemokraterne og måske Venstre at gøre noget for at få udflyttet nogle flere statslige arbejdspladser.
Henrik Frandsen (M), 2023-03-29:
Det er korrekt.
Jeg vil gerne sige, at jeg deler den analyse om, at vi har et land, der er i ubalance, hvad statslige arbejdspladser angår.
Og det er også rigtigt, at der har været udflyttet arbejdspladser.
Jeg tror, det var den forrige regering, der med vores nuværende formand som statsminister satte sig i spidsen for at udflytte statslige arbejdspladser, hvilket jeg syntes var et rigtig godt initiativ.
Det er fuldstændig korrekt, at det ikke er en del af finanslovsforslaget for 2023, men jeg vil da anbefale, at man, hvis det er noget, man vil arbejde videre med, så bringer det med til forhandlingerne om finansloven for 2024.
Hvorvidt Moderaterne eller regeringen til den tid synes, at det er på det tidspunkt, man skal gøre det, vil jeg ikke stå og love her.
Torsten Gejl (ALT), 2023-03-29:
Jamen det her er jo netop en finanslovsdebat, hvor regeringen skal redegøre for, hvad det er for nogle økonomiske muskler, regeringen sætter bag sine klimaambitioner.
Det er jo det, vi skal i dag.
Og så nævner man det her NEKST, et initiativ til 20 mio. kr.
– altså, finansloven er på over 1.000 mia. kr., og NEKST er jo ikke engang investeringer i CO 2 -reduktioner, det er investeringer i embedsfolk.
Er det virkelig det eneste, som det parti, der har klimaministerposten, har at hænge de grønne ambitioner op på i årets finanslov?
Henrik Frandsen (M), 2023-03-29:
Der er igangsat rigtig mange ting – og det er så det, spørgeren klandrer mig for, altså at nævne det, der er igangsat.
Det, der er væsentligt nu, er, at vi får det implementeret.
Målene er fastsat; vi skal nå i mål i 2030.
Det forpligter vi os til.
Vi skal også helst nå i mål i 2025.
Det har vi også forpligtet hinanden på.
Det er det, der er væsentligt.
Og der vil jeg gerne sige, at man godt kan beskylde regeringen for ikke at være klimaambitiøs, men vi er i hvert fald i Danmark meget klimaambitiøse, og de mål, der er sat, er meget ambitiøse.
I regeringsgrundlaget står der, at vi i 2045, altså 5 år før 2050, skal være i nul, og at vi i 2050 skal være i minus 10, hvis man kan sige det på den måde.
Så at beskylde regeringen for at være uambitiøs på klimaområdet, synes jeg måske ikke er helt dækkende.
Jamen det er fuldstændig korrekt, at i sådan et øjebliksbillede – det tror jeg også jeg adresserede i min tale – ser det jo faktisk ganske fint ud; saldoen er væsentlig bedre, end man havde forventet.
Det er der nogle baggrunde for, bl.a. nogle engangsindtægter omkring pensionsbeskatning osv.
Til gengæld er jeg også nødt til at sige, at vi kigger ind i en fremtid, hvor vi bliver udfordret på den demografiske udvikling.
Der bliver flere ældre, der bliver flere børn.
Hvis man regner frem, ved vi og kan man se, at der er udfordringer undervejs.
Derfor vil jeg ikke stå og love noget nu ud fra, hvis det viser sig, at det er meget bedre, end det ser ud til.
Det kan sagtens være, at det bliver bedre.
Det håber jeg virkelig det gør.
Men det er ikke det samme som, at vi ikke nu skal have en fast hånd på rattet, på styret, og sikre, at vi også er ansvarlige i vores økonomiske politik.
Pelle Dragsted (EL), 2023-03-29:
Tak for det.
Med den her finanslov kom jo også en økonomisk redegørelse, hvor vi ligesom får et opdateret indblik i statens finansielle situation, landets finansielle situation.
Den er faktisk 13 mia. kr. større end antaget.
13 mia. kr. svarer jo til ca. fem store bededage.
Mit spørgsmål er: Hvis det viser sig, at økonomien er f.eks. fire gange storebededagsafskaffelsen bedre, vil regeringen så overveje at lade være med at snuppe en fridag fra danskerne alligevel?
For årsagen var jo, at der i regeringens øjne manglede penge og hænder.
Henrik Frandsen (M), 2023-03-29:
Jeg tror ikke, at vi nogen sinde har sagt, at vi vil kendes på at gøre ting sværere.
Det tror jeg ikke.
Jeg kan f.eks. nævne uddannelsesområdet, hvor der er kommet et udspil til en universitetsreform her for nylig.
Pelle Dragsted (EL), 2023-03-29:
Det er selvfølgelig med al respekt for, at ordføreren også er ny finansordfører, men den strukturelle saldo er ikke et øjebliksbillede.
Det er ligesom antagelsen af, hvordan økonomien ville se ud i en konjunkturneutral situation.
Vi får først at vide med konvergensprogrammet lidt senere på året, hvordan det ser ud fremadrettet.
Så mit spørgsmål er egentlig bare: Lader regeringen sig påvirke af virkeligheden?
Altså, er det sådan, at når man har gennemført nogle reformer, fordi man sagde, at råderummet var for lille, og hvis det så viser sig, at råderummet er betydelig større end antaget, så vil man overveje at trække de reformer tilbage eller i hvert fald opgive at lave nye angreb på lønmodtagernes rettigheder?
Ole Birk Olesen (LA), 2023-03-29:
Hvornår går Moderaterne så i gang med at gøre det, som var meningen med den her regering: at man skal gennemføre reformer, som er svære, men nødvendige?
For jeg går ikke ud fra, at hr. Henrik Frandsen – trods sine få måneder i Folketinget – endnu ikke har opdaget, at det nemme i politik er at øse milliarder ud.
Derfor er det lidt uforståeligt for mig, at netop Moderaterne, som gerne ville være kendetegnet ved at kunne gøre det svære, fremhæver alt det nemme, som den her finanslov står for.
Henrik Frandsen (M), 2023-03-29:
Tak for lykønskningen.
Ole Birk Olesen (LA), 2023-03-29:
Det var spændende at høre, hvad Moderaterne ville fremhæve ved årets finanslov, for Moderaterne er jo fødselshjælper for den her regering, som handler om, at man skal have en regering, der tør gøre de svære, men nødvendige ting, og hvad er det så, Moderaterne går op i ved den her finanslov?
Ja, det er de steder, hvor der afsættes penge til nogle aftaler osv., som kan gøres op i mange milliarder, for alle i dansk politik ved desværre, at det jo handler om at bruge milliarder.
Derfor opremser hr. Henrik Frandsen 7 mia. kr. til Ukrainefonden, 2,4 mia. kr. til inflationshjælp, 2 mia. kr. til en akutplan for sundhedsvæsenet, 3,6 mia. kr. til forskningsreserven, og hvis det regnes sammen med andre ting, kan det både blive til 19 mia. kr. og 27 mia. kr. til forskning og 950 mio. kr. til initiativer på store velfærdsområder.
Det var det væsentlige for hr. Henrik Frandsen i den her finanslov: alle milliarderne, som skulle bruges.
Tillykke.
Henrik Frandsen (M), 2023-03-29:
Der er jo ikke nogen nærhospitaler, lægehuse eller sundhedscentre, der bliver lukket på grund af den her finanslov.
Og jeg må sige, at grundlæggende er jeg meget, meget stor tilhænger af, at man, når man skal lave beslutninger, skal forberede sig godt.
Når man skal lave store beslutninger og gennemgribende reformer, skal man altså forberede sig endnu bedre.
Det er det, som den her Sundhedsstrukturkommission er udtryk for.
Og et år er ikke længe at vente på at få lavet de rigtige tiltag.
Dennis Flydtkjær (DD), 2023-03-29:
Jeg synes nu modsat ordføreren, at man tager tempoet ud af det her, for mange af de her nærhospitaler var jo sådan set allerede blevet udpeget.
Der skulle være et i Tarm i min hjemkommune, Ringkøbing-Skjern Kommune, og man var klar til at oprette 25 sengepladser.
Nu har regeringen sat det i bero.
Var det ikke bedre at få det med nu, og så kunne vi godt tage den store diskussion om et år?
Henrik Frandsen (M), 2023-03-29:
Altså, regeringen og Moderaterne, som jo er en del af regeringen, lader sig altid påvirke af virkeligheden, og virkeligheden er bare, at vi har rigtig mange velfærdsområder, som er udfordret, og hvis vi kigger ind i fremtiden og fremskriver, bliver de endnu mere udfordret.
Det er derfor, det er så fantastisk, at vi har fået den regering, vi har, for den tør tage tyren ved hornene.
Den tør træffe de beslutninger, som er vidtrækkende, og som sikrer vores fantastiske velfærdssamfund, også i fremtiden.
Torsten Gejl (ALT), 2023-03-29:
Tak, formand.
Jeg er faktisk enig i, at Moderaterne er med til at tage speed ud af dansk politik.
Altså, man er jo med til at sætte den danske klimapolitik fuldstændig i stå.
Og det, som jeg oplever fra talerstolen, er også usædvanligt – det er, at en finansordfører står og taler om alle de aftaler, vi har lavet.
Alle de aftaler, der ikke er lavet i forbindelse med finansloven, altså forskningsreserven, inflationspakken, er jo ting, vi har lavet for lang tid siden.
Finansloven er årets mulighed for at lave store, stærke investeringer.
Vi har før brugt milliarder på klima.
Det var her, vi brugte 1 mia. kr. på at lave de nye naturnationalparker.
Ordføreren står og nævner forskningsreserven, men den laver vi hvert år – der sætter vi penge af hvert år til det grønne.
Henrik Frandsen (M), 2023-03-29:
Vi er rigtig glade for, at vi har et klimaråd, og det er fuldstændig korrekt, at bevillingen udløber i 2023, og at den ikke er sikret fremover.
Men som jeg også har sagt til de to foregående ordførere, er det jo noget, vi skal behandle i forbindelse med den næste finanslov, altså den for 2024, og der skal vi også finde ud af at lægge rammerne for, hvad de skal arbejde med.
Så jeg tænker ikke, det er et udtryk for lave klimaambitioner, men det er jo bare et udtryk for, at det er normalt i den slags sager, at bevillingerne, når de udløber, skal genbevilges.
Samira Nawa (RV), 2023-03-29:
Noget andet er jo også, at Klimarådets bevilling bliver skåret, hvilket set med radikale briller også er et enormt problem, og jeg troede egentlig, at man i Moderaterne, i hvert fald sådan som klimaministeren har udtalt det, var ret glade for, at vi havde et Klimaråd til at holde regeringen i ørerne.
Henrik Frandsen (M), 2023-03-29:
Jeg deler begejstringen for, at der bliver nedsat, jeg tror, den hedder NEKST, som skal håndtere de udfordringer, der er omkring den grønne omstilling.
Jeg kommer selv fra en del af landet, hvor vindmøller og solcelleanlæg jo er noget, der presser sig rigtig meget på, og som der er rigtig stor interesse for.
Vi har hele Nordsøen og kan komme videre derude, og det er meget, meget kompliceret at lave et solcelleanlæg på Nordsøen osv. Så jeg er meget begejstret for, at vi kommer videre der.
Man kunne selvfølgelig altid være mere ambitiøs – det er en prioritering, man der skal lave – men der er rigtig mange ting, som også her peger fremad i forhold til det klimamæssige.
Samira Nawa (RV), 2023-03-29:
Jeg vil godt sætte lidt fokus på klimaet, og grunden til, at jeg gør det med den her ordfører og ikke ved de to foregående ordførere, er jo, at Moderaterne sidder med ansvaret for netop klima og energi med en minister, og i den forbindelse har regeringen jo i dag lanceret rammerne for en national energikrisestab efter et radikalt forslag, hvilket vi er enormt begejstrede for.
Men når der i finansloven kun er sat 20 mio. kr. af til det, sikrer det jo ikke reel klimahandling.
Så jeg vil høre, hvad Moderaternes ordfører egentlig har at sige i forhold til det grønne, der ligger i den nuværende finanslov – eller manglen på samme – særlig henset til at der jo i regeringsgrundlaget står, at klimakrisen er vor generations største udfordring.
Henrik Frandsen (M), 2023-03-29:
Det, jeg er optaget af i den sag, er, at minkavlerne kommer videre, og jeg ved, der er rigtig mange minkavlere, der gerne vil have sat et punktum.
For hvis ikke vi gjorde noget, hvis tingene kørte videre, som de har gjort indtil da, så ville det være i 2028, de sidste sager ville være afsluttet, og det er simpelt hen ikke et værdigt punktum for minkavlerne.
Minkavlerne skal have lov at komme videre, og det gør de, ved at vi fremskynder udbetalingerne af erstatninger, og at de også kan få fjernet deres produktionsanlæg.
Det kan de ikke, før sagerne er afsluttet, og det vil så sige, at de skal holde deres produktionsanlæg vedlige.
Rasmus Jarlov (KF), 2023-03-29:
Kan hr. Henrik Frandsen forstå, hvis der sidder nogle vælgere derude, der tænker, at det her bare er dårlige undskyldninger for ikke at gøre det, som man klokkeklart lovede man ville gøre før valget, uden at stille forudsætninger op om, at det krævede, at der ikke var nogen advokater, der sagde det ene eller det andet, eller at man kunne gøre det på andre måder, altså at man klokkeklart sagde, at der skal være en advokatundersøgelse, og man ikke gør det?
Kan hr. Henrik Frandsen så forstå, at der er nogle vælgere derude, der føler sig snydt?
Og hvordan skal man kunne stole på Moderaterne ved næste folketingsvalg, hvis Moderaterne går ud og lover at gøre en ting?
Er det bare sådan flydende, at det ikke nødvendigvis er noget, man kan regne med?
Eller var det bare en engangsforseelse her?
Henrik Frandsen (M), 2023-03-29:
Der er tre elementer.
Vi ville sikre en værdig afslutning på minksagen, og det ville vi gøre ved at fremrykke og udbetale erstatningerne hurtigst muligt, så minkavlerne kan komme videre.
Det er den ene del.
Så det var det, der var baggrunden for, at vi frafaldt på det tidspunkt.